Gjennom natten

Gjennom natten er en roman av den norske forfatteren Stig Sæterbakken. Boken ble utgitt i 2011 og var forfatterens siste roman.

Hovedmotivet i Gjennom natten er sorg, og forfatteren selv har sagt at han med denne boken ønsket å vise hvor komplekse sorgreaksjoner kan være. Han ønsket å vise at sorg ikke trenger å være utelukkende ødeleggende men også kan være en berikelse, en vending som tvinger fram en fornyet åpenhet mot verden. Ifølge Sæterbakke kan det være slik at alt han skrev før dette pekte mot Gjennom natten, og han så på denne romanen som et foreløpig endepunkt i sin karriere.

Dagbladet omtale boken som «Svart, skånselsløst mesterstykke fra Stig Sæterbakken».Natt uten ende | Anmeldelse av Gjennom natten Boken ble tildelt P2-lytternes romanpris 2011 og Ungdommens kritikerpris 2011.

 Handling 
Romanen handler om tannlege Karl Meyer som opplever sitt livs verste redsel da sønnen, Ole-Jakob, tar sitt eget liv. Det tragiske dødsfallet danner utgangspunktet for en mangetydig og rikt forgrenet roman som stiller grunnleggende spørsmål ved erfaringen. Hva gjør sorg med et menneske? Hvordan leve videre med smerten fra et uoverkommelig tap? Hvor langt kan en mann drives i sin fortvilelse og savnet etter et mistet barn?

 Litteratur 

 dagbladet.no: Ole Øyvind Sand Holth. Natt uten ende – Anmeldelse.
 nrk.no. Leif Ekle. Gjennom natten – Sterkt og mørkt om det svake menneske.
 oa.no: Mina Th. Watz. Nye bøker – Stig Sæterbakken: Gjennom natten.

 Referanser 

Kategori:Norske romaner
Kategori:Bøker fra 2011